Sebbersundvej i Aalborg Øst er ikke længere en ghetto. Bydelen er nemlig her ved årsskiftet blevet taget af Socialministeriets ghettoliste. Det efterlader Nordjylland med kun en enkelt ghetto, nemlig Havrevej i Thisted. På et enkelt år steg antallet af sociale ghettoer fra 25 til at omfatte 45 boligområder på landsplan. I efteråret gik Nordjylland fra at have to til at have fire områder på listen. De nye ghettoer var Vestbyen i Hjørring samt Løvvangen i Nørresundby. Men da regeringen kort tid efter lavede kriterierne for, hvad der kendetegner en ghetto om, blev de hurtigt taget af listen igen. Og nu er der altså kun Havrevej i Thisted tilbage på listen her i Nordjylland. Nu er der 26 områder på ghettolisten på landsplan.

Referat:
Nordjylland har nu kun en enkelt ghetto. Sebbersundvej i Aalborg Øst er taget af  ghettoliste.